উদাহরণস্বরূপ সুনির্দিষ্ট করে বলছি, আমার নিজের তৎপরতার একটা বড় অংশ ভিয়েতনাম যুদ্ধের সাথে জড়িত এবং আমার যথেষ্ট কর্মশক্তি ব্যয়িত হয়েছে অসহযোগ আন্দোলনে (civil disobedience)। মার্কিন যুক্তরাষ্ট্রে এই অসহযোগ আন্দোলনের কর্মসূচি গ্রহণ করা হয়েছিল এর পরিণতি সম্পর্কে বিস্তর অনিশ্চয়তার মুখে। যেমন, সামাজিক শৃঙ্খলা-ব্যবস্থাকে এই আন্দোলন এমন গুরুতররূপে সন্ত্রস্ত করে তুলেছিল যে যে-কেউ চাইলে যুক্তি দেখাতে পারতেন, ফ্যাসিবাদের জন্ম হওয়ার আশঙ্কা ছিল এবং সেটা হলে মার্কিন যুক্তরাষ্ট্র, ভিয়েতনাম, হল্যান্ড এবং বস্ত্তত সকলের জন্যই সমূহ বিপদ ঘটতো। আর জানেনই তো, মার্কিন যুক্তরাষ্ট্রের মতো মস্ত একটা লেভিয়াথান iii ফ্যাসিবাদী হয়ে উঠলে অসংখ্য সমস্যা তৈরী হতো। সুতরাং এই সুনির্দিষ্ট পদক্ষেপটি নেওয়ার সময় এরকম একটা বিপদের ঝুঁকি ছিল।